RÅDETS FORORDNING (EF) Nr. 783/98 af 7. april 1998 om ændring af forordning (EF) nr. 45/98 om fastsættelse for 1998 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
I forordning (EF) nr. 45/98 (2) fastsættes for visse fiskebestande og grupper af fiskebestande TAC for 1998 samt visse betingelser for fiskeri heraf;
der bør fastsættes nye TAC for 1998 for at begrænse fangsterne af et antal andre fiskebestande eller grupper af fiskebestande i Nordsøen; disse TAC bør fordeles mellem medlemsstaterne i overensstemmelse med artikel 8, stk. 4, i forordning (EØF) nr. 3760/92;
forordning (EF) nr. 45/98 bør ændres i overensstemmelse hermed -
UDSTEDT FØLGENDE FORORDNING:
Artikel 1
Tabellerne i bilag I og II til denne forordning indsættes i henholdsvis bilag I og II til forordning (EF) nr. 45/98 for de relevante arter.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 7. april 1998.